Na osnovu člana 38 stav 1 tačka 2 Zakona o lokalnoj samoupravi ("Službeni list Crne Gore", br. 2/18, 34/19, 38/20) a u vezi sa članom 25 stav 1 tačka 12 Statuta opštine Tuzi ("Službeni list Crne Gore- opštinski propisi", br. 24/19, 05/20), na sjednici Skupštine opštine Tuzi održanoj 09.06.2020.godine, donijeta je

**O D L U K A**

**o mjerama za ublažavanje finansijskih posledica nastalih usled pandemije**

**COVID-19 u opštini Tuzi**

**Član 1**

Ovom Odlukom utvrđuju se mjere koje imaju za cilj da ublaže finansijske posledice nastale usled pandemije COVID-19 u opštini Tuzi.

**Član 2**

Sekretarijat za finansije i ekonomski razvoj dužan je da prati mjesečno ostvarivanje primitaka i usaglašava izvršenje izdataka prema utvrđenim prioritetima u skladu sa raspoloživim sredstvima, odnosno procentom ostvarenja budžeta kako bi se održala budžetska ravnoteža.

**Član 3**

Sve potrošačke jedinice dužne su da tekuće rashode svedu na najmanju moguću mjeru, kao i da ne stvaraju nove finansijske obaveze koje nijesu neophodne.

**Član 4**

U cilju podrške sektoru poljoprivrede na teritoriji Opštine Tuzi, opredijeliti dodatnih 100.000,00 eura, za program skladištenja viška poljoprivrednih proizvoda.

**Član 5**

Uprava lokalnih javnih prihoda Opštine Tuzi će:

1. Osloboditi sva fizička lica poreza na zemljište za 2020. godinu, što podrazumijeva da se neće izvršiti dostava rješenja o utvrdjenom porezu na zemljište za 2020. godinu za fizička lica.
2. Odložiti plaćanje prireza porezu na dohodak fizičkih lica za period od 4 mjeseca, (na zahtjev obveznika);
3. Odložiti plaćanje poreza na nepokretnosti za prvu ratu do 31.08.2020, a za drugu ratu do 30.11.2020. godine (na zahtjev poreskog obveznika);
4. Odložiti plaćanje mjesečne naknade za komunalno opremanje građevinskog zemljišta za sve investitore koji imaju zaključene ugovore sa dinamikom plaćanja u ratama za period od 3 mjeseca, (na zahtjev obveznika). Za navedeni period neće se obračunavati kamata za neizmirene dospjele obaveze.
5. Osloboditi plaćanja naknade za korišćenje komercijalnih objekata kojima je omogućen pristup sa opštinskog puta za period od 4 mjeseca.
6. Obustaviti sve mjere prinudne naplate u roku od 4 mjeseca.
7. Osloboditi plaćanja lokalne komunalne takse utvrđene po osnovu zauzimanja javne površine (ljetnje bašte, zatvorene bašte i drugi pokretni objekti) za period od 4 mjeseca.
8. Osloboditi plaćanja članskog doprinosa turističkoj organizaciji za period od 4 mjeseca.

**Član 6**

Ova odluka stupa na snagu danom objavljivanja u “Službenom listu Crne Gore – Opštinski propisi”.

Br: 01-030/20-5385

Tuzi, 09.06.2020. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**